Resultats de la jornada 29-30 de gener | CF PALAUTORDERA\nResultats de la jornada 29-30 de gener\n🏆 ALEVÍ FEM 4 – 13 CF Mollet\nMolt bon partit el que van fer aquest cap de setmana les alevines davant el Mollet. Les palauenques es van avançar al primer minut però, dos minuts més tard, el Mollet va remuntar el partit. Recalcar l’actitud de les petites que, tot i ser justes, no van parar de correr ni van baixar els braços.\n⚽ Judit x3, Ana\n⭐ MVP: Judit (mig camp)\n🏆 INFANTIL FEMENÍ 1 – 1 OAR Vic\nSense dubte, un dels millors partits de la temporada de les nostres infantils. Des del primer moment van mostrar ganes, intensitat, contundència i idees clares en pressió i sortida de pilota. Gran treball que, tot i merèixer més recompensa, va quedar en empat a un amb gol de Rocío. Molt contentes amb l’evolució de l’equip i amb ganes de continuar creixent. Som-hi, Palau! 💙💛\n⚽ Gol: Rocío\n⭐ MVP: Helena (central esquerra), Clàudia (central dret)\n🏆 Vilanova del Vallès 3 – 3 CADET A\nL’equip es mostra superior als locals durant tot el partit però errors puntuals ens fan anar a remolc tot el matx. Molt contents de la progressió dels jugadors i de la imatge mostrada.\n⚽ Gols: Marçal, Pathe i Xavi\n⭐ MVP: Robin (interior), Marçal (central) Xavi (carriler)\n🏆 JUVENIL FEMENÍ B 1 – 6 UCF Santa Perpètua\nDerrota de les palauenques a les quals des de l’inici els ha costat entrar al partit i identificar com jugava l’equip rival. Han fallat en coses que ja tenien adquirides i ha costat elaborar i veure els espais lliures per arribar a porteria.\n⚽ Gols: Anna\n⭐ MVP: Anna (extrem)\n🏆 Torelló 1 – 0 JUVENIL FEMENÍ A\nLes noies no van aconseguir arribar amb suficient insistència a porteria rival en un partit amb molt poques ocasions. Semblava que l’empat quedaria en el marcador, però una jugada abans d’entrar al temps de descompte, les locals van fer el seu gol de la victòria. Toca continuar treballant per continuar sumant!\n⭐ MVP: Leyre\n🏆 SÈNIOR FEMENÍ 5 – 0 Girona\nPartit ben treballat per part de les palauenques davant l’únic equip que aquest any les havia guanyat. Contundents, efectives, organitzades i, sobretot, amb un gran treball col·lectiu, han provocat que al Municipal Font Martina és veiés un gran partit.\nLes de Palau han fet un 3/3 aquesta setmana guanyant els 3 partits disputats, amb 18 gols a favor i 0 en contra. Tot i les baixes, l’equip ha competit. Al partit contra el Girona, fins a 5 juvenils.\nPropera setmana, desplaçament i derbi a la Roca.\n⚽ Gols: Meri (x3), Adaia, Maria\n🏆 CF Vilamajor 3 – 1 SÈNIOR MASCULÍ\nNova derrota un pèl injusta per acabar la primera volta. Malgrat les múltiples ocasions de matar el partit quan guanyàvem 0-1, vam veure com el rival li donava la volta i s’enduia els 3 punts.\nTanquem la 1a volta amb 21 punts i amb ganes fer parlar durant les 15 jornades que encara ens queden per jugar.\n⚽ Gols: Matías


Castillo d'Acher (2.384 m.) | Engarrista\nLloc de sortida: Selva de Oza Val d'Echo (Osca, Espanya)\nDistància: 12,40 quilòmetres\nDesnivell positiu: 1.275 metres\nSensació de dificultat: Fàcil Fort pendent per accedir a la zona summital\nSelva de Oza 00:00 00:00 0,0\nRefugi Castillo d'Acher 01:35 01:35 3,5\nCim Castillo d'Acher 01:50 03:25 6,4\nPausa 01:05 04:30\nInici 02:30 07:00 12,4\nA vegades, per conèixer una realitat cal fixar-se també en la seva antagonista. Dit d'una altra manera: per copsar la magnitud i entendre la morfologia d'una muntanya, s'ha de mirar de lluny. Sovint quan pugem una muntanya des de la seva base ens perdem la visió de conjunt, el context que l'envolta o fins o la seva fisonomia i estètica. El Castillo d'Acher és d'aquestes muntanyes que s'ha de pujar, però també s'ha de mirar de lluny per contemplar amb prou perspectiva la seva peculiar forma.\nEl Castillo d'Acher és un gran altiplà, o més aviat, una gran coma suspesa entre parets verticals que la sostenen. Situats a la Selva d'Oza durant dos dies hem fet un exercici interessant: el primer dia pugem el Peñaforca, a la serra d'Alano, des d'on es pot contemplar una de les millors vistes del Castillo, i avui pugem aquest darrer des d'on gaudim d'una extraordinària panoràmica de conjunt de la serra d'Alano.\nSortim amb la Sílvia de bon matí des de l'aparcament de la Selva de Oza, totalment gebrat pel fred nocturn que castiga les valls enclotades. El camí és indicat i surt passat el pont, al costat de l'accés al campament Ramiro el Monje. El camí puja molt suau entremig d'un fantàstic bosc combinat de faig i avet. Els faigs ja estan ben despullats, amb tot el seu fullatge entapissant el terra, mentre que els avets mantenen el seu impassible verd fosc. El camí enfila pacientment el barranc d'Espata, suaument, sense sobresalts. Més amunt el creua, i la pujada s'intensifica. Mica en mica la vegetació es va fent més escassa fins que desapareix i dóna pas als prats alpins aproximadament als 1.700 metres d'altitud.\nArribem als voltants del refugi del Castillo d'Acher, una cabana lliure situada dalt d'una petita carena ampla i plana. Davant nostre tenim un fort pendent constant que s'enfila fins a la base de les muralles rocalloses que protegeixen el castell. Caminem per un sender ben definit, molts trams ja sobre neu, que es va acostant a l'inici dels forts pendents.\nQuan el pendent s'intensifica tenim dues opcions: enfilar pel dret o revoltar una mica més a l'est seguint el camí més llarg però més suau. Triem aquesta segona opció i seguim el camí que traça una diagonal ascendent que puja suaument per l'ampli vessant sud de la muntanya. Un bon tros més endavant gira, puja més fort i torna a girar fent un zig-zag que ja ens portarà fins a la canaleta final. Aquest tram puja fort, i el camí és incòmode, ara amb neu ara sense, i amb zones de tartera inestable.\nPugem fort fins una última canaleta situada al peu de la muralla. És l'únic accés fàcil que permet creuar la franja rocosa. N'hi ha algun altre, però obliga a grimpar. En canvi aquest és fàcil, molt dret però fàcil. En algun punt també ens ajudem amb les mans, però només cal anar buscant el pas més fàcil per la canaleta i superem el ressalt sense problemes. Un cop a dalt veiem tot l'altiplà nevat, i per primer cop divisem la punta nord, on hi ha el cim. En realitat parlem d'altiplà i el terreny no és gens pla. Més aviat és una gran coma suspesa, amb els dos vessants que s'inclinen cap al centre. Tenim dues carenes, nord i sud, les quals s'enfonsen suaument cap fons del torrent que creua tota l'extensió d'est a oest, com si fos un gran full de paper doblegat pel centre.\nSom més o menys al mig de la carena sud, i haurem de revoltar-la fins a la punta més alta, situada a l'extrem nord-est. Anem seguint la traça que ressegueix la carena pel fil. Avancem principalment sobre neu, però amb el precipici de roca a la nostra dreta. És un camí suau i fàcil que va evolucionant vora la cinglera, i que acaba de revoltar cap al nord per guanyar l'últim pendent suau que ens deixa als 2.384 metres del punt més elevat del Castillo d'Acher. Tot i ser a ple desembre el temps és espectacular, assolellat i sense un bri d'aire.\nEl paisatge des del cim és majestuós. A l'oest contemplem la magnífica serra d'Alano, on vam anar el dia anterior, concretament al punt més alt, el Peñaforca. Des d'aquí s'aprecia la magnitud de les immenses parets del seu vessant nord. També contemplem la coma nevada del Castillo, amb crestalls que creixen a banda i banda de la carena. A la llunyania despunten algunes grans muntanyes dels pirineus occidentals ben fàcils d'identificar, com el Midi d'Ossau o el Balaitús. Passem ben bé una hora al cim gaudint del bon temps i de l'espectacle visual.\nTornarem pel mateix camí. Desfem el pendent summital i baixem suaument cap a la carena sud. La resseguim pel fil aproximadament fins a la seva meitat, on hi ha la canaleta per on hem pujat i per on també baixarem. Tot aquest trajecte per l'aresta és molt bonic, ja que avancem pel fil, mig nevat, mig de roca, i amb la visió frontal de la serra d'Alano a l'altra banda de la Val d'Echo. Fantàstic!\nBaixem la canaleta i tot seguit els forts pendents que es desprenen de la muralla rocosa i baixen fins a la zona plana. En aquest tram anem esquivant les llengües de neu, tot i que en alguns punts les hem de creuar. L'orientació sud fa que la neu sigui escassa i molt transformada. El pendent és molt fort, i en cas de neu dura caldria piolet i grampons, que portem per si de cas, però que no arribem a utilitzar.\nEns acostem de nou prop del refugi lliure, tot i que no cal acabar d'arribar-hi, i la neu ja va remetent. Prenem de nou el camí ja conegut i anem baixant cap al torrent enmig de l'ombra que des de primera hora de la tarda ja abraça tota la vall. Desfem el llarg camí i arribem a la Selva d'Oza després de gairebé 7 hores de ruta, tot i que val a dir que n'hem invertit una reposant i gaudint del panorama dalt del cim.\nEl Castillo d'Acher és un dels cims més emblemàtics dels Pirineus, ja que té una forma particular i poc freqüent que l'hi confereix una estètica molt singular. És realment un castell, protegit per grans muralles, amb espitlleres i baluards. La seva modesta alçada no hauria d'amagar el seu caràcter alpí, com altres cims de la zona, escarpats i abruptes. Estem en una gran àrea càrstica que ha emmotllat el paisatge amb formes singulars, i tot el sector ofereix interessants alternatives per a l'excursionisme, l'alpinisme, l'escalada o l'espeleologia. Paisatgísticament és una de les zones més agraïdes dels Pirineus.


Biblioteca Municipal Ramon Bosch de Noya: Presentació dels llibres "Les cançons de la nostra vida" i "Els vins de la teva vida"\nPresentació dels llibres "Les cançons de la nostra vida" i "Els vins de la teva vida"\nJa s'ha fet pública la programació del Decanta 2016 i a la biblioteca farem una doble presentació de llibres: un és una selecció de cançons partint dels secrets i les anècdotes que hi ha al darrera de cadascuna; i l’altre, també ple de curiositats, és una selecció dels vins que poden maridar millor amb cada circumstància de la vida d’una persona.Aquesta activitat estarà conduïda per la periodista de Ràdio 4 Consol Sàenz (Rne).\nLES CANÇONS DE LA NOSTRA VIDA. Tota cançó té una història al darrera. Poca o molta, però sempre hi ha un motiu, una espurna que l’ha generat. Pep Blay ens ofereix alguns dels secrets que hi ha al darrera d’algunes de les cançons més conegudes de la música catalana, en una selecció de temes que, efectivament, composen la banda sonora de més d’una generació. De Lluís Llach a Sau o Sopa de Cabra, Blay va disseccionant les cançons que composen la banda sonora de les nostres vides.\nPep Blay, escriptor polifacètic, guionista de televisió i periodista musical, ha recopilat a Les cançons de la nostra vida les millors anècdotes i històries sobre la música en català que ha anat\ndescobrint durant els quasi tres anys que porta en la seva secció setmanal del programa Divendres de TV3-Televisió de Catalunya. Aquest nou assaig musical es suma a les exitoses biografies de Sopa de Cabra, Els Pets i Bunbury i a les novel·les repletes de rock and roll Vampiria Sound, Eròtica Mix. Quatre històries de música i sexe i Pretòria.\nELS VINS DE LA TEVA VIDA. En aquest llibre tindràs tota l’ajuda que necessites per assaborir el vi adequat a cada situació de la vida: per a la primera cita, per a un sopar de negocis, per als dies de festa, per fer l’amor, per inspirar-te, per impressionar el sogre, per veure una pel·lícula… També se’ns indiquen les principals característiques de cada vi, una mica d’història i curiositats, què en diuen els experts, el preu aproximat o bé com hauríem d’anar vestits quan el tastéssim, entre d’altres.\nMeritxell Falgueras, llicenciada en Humanitats i màster en vinicultura i màrqueting, està fent el doctorat en comunicació i investiga sobre el llenguatge en el tast de vins. És membre de l’Acadèmia Catalana de Gastronomia i professora en els cursos oficials de sommeliers. Amb vint anys es va convertir en la sommelier més jove d’Espanya i als vint-i-cinc va guanyar el concurs Nas d’Or com a jove promesa. Ofereix una visió personal, didàctica i divertida del món del vi per als paladars assedegats de coneixement.\nAquesta activitat comptarà amb la presència del Cava Blancher, el cava oficial de la Biblioteca.\nActivitat coorganitzada amb DECANTA\nEtiquetes de comentaris: Decanta, Música, Presentacions de llibres, Vins i caves


InfoCUP dos anys de mandat: Núria Gibert i les polítiques feministes – GOVERNA'T\nFeminisme per canviar-ho tot / Perquè no és el mateix dir-se feminista que fer polítiques feministes\nFer polítiques feministes en l’àmbit municipal no vol dir posar la bandera lila o irisada en les diades assenyalades o tenir en compte la paritat. Evidentment aquestes són accions que donen visibilitat però no són suficients.\nEl feminisme ens ha ensenyat que implica remoure consciències, fer trontollar les bases establertes i això és el que estem fent; remoure les entranyes de l’Ajuntament perquè la perspectiva de gènere estigui inclosa de manera transversal en cadascuna de les polítiques municipals. Una feina de formiguetes, poc visible massa vegades, però imprescindible per construir una forma de fer més justa.\nI què vol dir fer municipalisme feminista? Doncs vol dir fer polítiques municipals tenint en compte a totes les persones i també sent conscients de les estructures d’opressió que ens envolten. Una de les fórmules que estem posant en pràctica per poder aplicar aquesta mirada feminista de forma transversal és l’elaboració dels pressupostos amb perspectiva de gènere, de moment estem una fase prèvia de revisió i reflexió per tal de poder arribar a elaborar els pressupostos fent l’exercici de pensar si les accions que s’estan pressupostant tenen perspectiva de gènere o no.\nA nivell de transversalitat, un altre dels objectius amb què estem treballant té relació amb com es pensa i es dissenya la ciutat. Històricament s’ha fet massa vegades sense pensar en les necessitats reals de tota població. És per això que considerem indispensable revisar-les i millorar-les, pensar-les des de la mirada feminista atenent a totes les necessitats. Un dels exemples més evidents d’aquest urbanisme feminista fa referència a repensar tots aquells espais que s’han convertit en espais de por per a les dones, sigui per poca visibilitat o il·luminació.\nPer poder tirar endavant aquestes i d’altres propostes és indispensable tenir com a full de ruta el Pla d’Igualtat i LGTBI que acabem d’aprovar. Aquest document recull els objectius estratègics a abordar en matèria d’igualtat els 4 anys vinents, de la mateixa manera que es defineixen accions concretes per tots els eixos. L’elaboració del Pla ha estat molt participada, només en la fase de diagnosi hi han participat més de 400 persones i per definir tots els eixos i accions s’ha comptat amb la participació de molts serveis del mateix ajuntament.\nLa garantia per tal que les polítiques feministes estiguin integrades al dia a dia de la pràctica municipalista és la transversalitat. És a dir, les polítiques de gènere no poden quedar relegades als serveis d’igualtat i feminismes, des d’aquests serveis evidentment caldrà liderar-les, però cal implementar-les des de tots els serveis i cal que la mirada de gènere s’inclogui i permeti revisar i repensar tot el que ja s’està fent.\nInfoCUP 2 anys de mandat, Núria Gibert


L’Arxiu Municipal de Castelló d’Empúries celebra 30 anys amb una exposició retrospectiva i la recepció del fons personal de l’ex alcalde Esteve Ripoll Cornell.\n30 de gener de 2017 -\nEnguany se celebren els 30 anys de l’entrada en funcionament del servei d’arxiu municipal a Castelló d’Empúries. Durant la festa de la Candelera de l’any 1987 l’alcalde Esteve Ripoll va inaugurar la nova seu de l’Ajuntament a l’edifici de l’antic Convent de Sant Domènec, on es preveien unes dependències pel servei d’arxiu.\nAmb la voluntat de celebrar aquest 30è aniversari s’ha programat una exposició temporal produïda pel mateix Arxiu Municipal i que es podrà visitar a la Sala del Blat de l’Ecomuseu-Farinera entre els mesos de febrer i maig de 2017. La mostra, que porta per títol “30 anys d’arxiu municipal a Castelló d’Empúries” presenta i analitza el paper d’aquest centre cultural com a servei i motor encarregat de la recuperació, conservació, gestió, descripció i difusió del patrimoni documental de Castelló d’Empúries.\nL’exposició es divideix en diferents àmbits que repassen la coexistència de cinc arxius –el de l’escrivania dels comtes d’Empúries, el de la Comunitat de Preveres de Santa Maria, els de les notaries de Mallén i de Bofill, i el del Consell Municipal-, que durant segles van romandre a Castelló d’Empúries. Aquesta circumstància va afavorir una extensa producció documental. La mostra també introdueix el visitant en la història de l’Arxiu municipal de Castelló d’Empúries des de la seva creació l’any 1987 fins avui, tot repassant els seus fons documentals, els ingressos i les donacions rebudes, el tractament de la documentació, les instal·lacions, les consultes i les accions de conservació i difusió del patrimoni documental castelloní.\nLa mostra s’inaugurarà el dissabte 4 de febrer a les 12h a l’Ecomuseu-Farinera i es podrà visitar fins el 28 de maig de 2017 dins l’horari d’obertura del museu. Durant la inauguració tindrà lloc l’acte de recepció de l’arxiu i biblioteca particulars de l’Esteve Ripoll Cornell.


Astronomia infraroja - Viquipèdia, l'enciclopèdia lliure\nL'astronomia infraroja és la branca de l'astronomia i l'astrofísica que estudia els objectes astronòmics visibles en radiació infraroja (IR). La longitud d'ona de la llum infraroja varia des de 0,75 a 300 micròmetres. L'infraroig cau entre la radiació visible, que va des de 380 a 750 nanòmetres, i ones submil·limètriques.\nNebulosa de la Quilla en llum infraroja capturada pel Wide Field Camera 3 del Hubble.\nL'astronomia infraroja va començar en la dècada de 1830, unes poques dècades després del descobriment de la llum infraroja per William Herschel en 1800. El progrés inicial va ser limitat, i no va ser fins al segle xx que van ser concloents les deteccions d'objectes astronòmics diferents com el Sol i la Lluna en llum infraroja. Després es va fer una sèrie de descobriments en les dècades de 1950 i 1960 en astronomia de ràdio, quan els astrònoms es va adonar de la informació disponible fora de la gamma de longitud d'ona visible, i es va establir l'astronomia infraroja moderna.\nL'astronomia infraroja i òptica sovint es practiquen fent servir els mateixos telescopis, com els mateixos miralls o lents solen ser eficaços en un rang de longitud d'ona que inclou la llum visible i infraroja. Tots dos camps també utilitzen sensors d'estat sòlid, encara que el tipus específic de sensors d'estat sòlid utilitzats són diferents. La llum infraroja és absorbida en moltes longituds d'ona pel vapor d'aigua a l'atmosfera terrestre, per tant els telescopis infrarojos són en altes elevacions en llocs secs, per sobre tant de l'atmosfera com sigui possible. També hi ha observatoris infrarojos a l'espai, incloent-hi el Spitzer Space Telescope i el Herschel Space Observatory.\n0,65 Banda R\n1,00 Banda I\n1,25 Banda J\n1,65 Banda H\n2,20 Banda K\n3,45 Banda L\n4,70 Banda M\n10 Banda N\n20 Banda Q\n1 Observacions infraroges revelant els estats freds de la matèria\n2 Observacions infraroges en l'Univers ocult\n3 Observacions infraroges proporcionant accés a moltes línies espectroscòpiques\n4 Observacions infraroges estudiant l'Univers jove\n5 Observatoris espacials\nObservacions infraroges revelant els estats freds de la matèriaModifica\nEls objectes sòlids a l'espai (des de la grandària d'un gra de pols interestel·lar, de menys d'una micra, fins als planetes gegants) tenen temperatures que van de 3 a 1.000 kèlvins (K). La majoria de l'energia irradiada per objectes en aquest rang de temperatures es troba en l'infraroig. Les observacions infraroges són per tant de particular importància en l'estudi de mitjans a baixa temperatura, com són els núvols interestel·lars amb molta pols, on s'estan formant les estrelles, així com les superfícies gelades dels satèl·lits planetaris i els asteroides.\nObservacions infraroges en l'Univers ocultModifica\nEls grans de pols còsmica enfosqueixen parts de l'Univers, bloquejant la llum que arriba de regions crítiques. Aquesta pols es torna transparent en l'infraroig proper, on els observadors poden estudiar regions òpticament invisibles com el centre de la nostra Galàxia (i d'altres galàxies) i densos núvols on les estrelles i els planetes estan naixent. Per a molts objectes, incloent les estrelles en regions amb molta pols, els nuclis galàctics actius i fins i tot galàxies senceres, la radiació visible absorbida per la pols i reemesa en l'infraroig constitueix la major part de la seva lluminositat.\nObservacions infraroges proporcionant accés a moltes línies espectroscòpiquesModifica\nLes bandes d'emissió i absorció de virtualment totes les molècules i els sòlids es troben en l'infraroig, on poden usar-se per estudiar les condicions físiques i químiques d'ambients relativament freds. Molts àtoms i ions tenen línies espectrals en l'infraroig, que poden usar-se per estudiar les atmosferes estel·lars i el gas interestel·lar, explorant regions que són massa fredes o amb massa pols per ser estudiades en llum visible.\nObservacions infraroges estudiant l'Univers joveModifica\nEl corriment roent còsmic, que resulta de l'expansió general d'Univers, desplaça l'energia inexorablement cap a longituds d'ona llargues, sent el corriment proporcional a la distància de l'objecte. A causa de la velocitat finita de la llum, els objectes amb un gran corriment roent s'observen segons eren quan l'Univers era molt més jove. Com a resultat de l'expansió de l'Univers, la majoria de la radiació òptica i ultraviolada emesa per les estrelles, les galàxies i els quàsars des del principi dels temps, ara es troben en l'infraroig. Com i quan els primers objectes de l'Univers es van formar serà esclarit en gran part gràcies a les observacions infraroges.\nArticle principal: Observatori espacial\nA causa que la transmissió de l'atmosfera en l'infraroig està limitada a algunes finestres, i fins i tot en elles, la transparència depèn de la quantitat de vapor d'aigua per la qual ha de passar la llum, els telescopis per observar en l'infraroig s'han de situar en llocs secs i a gran altura.\nEntre els llocs on aquestes condicions es compleixen podria ser a Mauna Kea, Hawaii, Estats Units, on existeix gran quantitat de telescopis. com també el Paranal en la regió d'Antofagasta, Xile, lloc del VLT, Very Large Telescope de l'ESO, Observatori Europeu Austral.\nEncara millor és usar observatoris espacials, que poden veure en regions en què l'atmosfera terrestre és completament opaca. Entre les missions passades més importants es troben el IRAS i l'Observatori Espacial Infraroig. Ara com ara destaquen la càmera NICMOS en el Telescopi Espacial Hubble, Telescopi Espacial Spitzer i l'Observatori Espacial Herschel, llançat en 2003. En els propers anys, està previst llançar el Telescopi Espacial James Webb, centrat en l'estudi de l'infraroig.\n↑ «El Por Qué de la Astronomía Infrarroja» (en castellà). NASA. [Consulta: 22 abril 2014].\nIan Glass: Handbook of Infrared Astronomy. Cambridge University Press, Cambridge 1999, ISBN 0-521-63311-7 (Informació bàsica).\nA Wikimedia Commons hi ha contingut multimèdia relatiu a: Astronomia infraroja\nThe Multiwavelength Astronomy Gallery Arxivat 2014-05-01 a Wayback Machine.\nObservatori estratosfèric per a l'astronomia d'infraroja Arxivat 2007-07-08 a Wayback Machine. (anglès)\nObtingut de «https://ca.wikipedia.org/w/index.php?title=Astronomia_infraroja&oldid=29164476»\nDarrera modificació: 8 gen 2022 a les 18:19\nLa pàgina va ser modificada per darrera vegada el 8 gen 2022 a les 18:19.


Ets a: Inici > Vilanova tema a tema > Participació i Cooperació > Cooperació i solidaritat > Ajuts a projectes d'emergència internacionals > 2010\nINUNDACIONS AL PAKISTAN : el Ple de l'Ajuntament de Vilanova i la Geltrú aprova el 13 de setembre de 2010 destinar 3.000 euros de la partida de Cooperació a la campanya d'emergència iniciada pel Fons Català de Cooperació al Desenvolupament davant els efectes de les inundacions al Pakistan.\nTERRATRÈMOL A XILE : el 13 de juliol de 2010 la sessió ordinària de la Junta de Govern Local va acordar destinar 3.000 euros a donar suport a la campanya d'emergència iniciada pel Fons Català de Cooperació al Desenvolupament en resposta als efectes del terratrèmol a Xile: fase de reconstrucció.\nInforme de seguiment del Fons Català de Cooperació.\nResposta als efectes del terratrèmol a Xile: Fase de reconstrucció (maig 2011)\nTERRATRÈMOL A HAITÍ : el Ple de l'Ajuntament de Vilanova i la Geltrú aprova el 18 de gener de 2010 destinar 3.000 euros de la partida de Cooperació a la campanya d'emergència per Haití. Així mateix, la Comissió de treballadors municipals que destinen el 0'7% del sou a projectes de cooperació hi aporten 2.000 euros. D'altra banda, s'ha obert un compte corrent i s'han emprès altres iniciatives de recollida de donatius, que han sumat aproximadament 6.000 euros. Totes aquestes quantitats es destinen al Fons Català de Cooperació al Desenvolupament, per tal que s'encarregui de la seva gestió.\nHaití, un any després del terretrèmol (informe 12 gener 2011).\nUn membre de les cooperatives agrícoles d'Haití serà dimecres a VNG (25 febrer 2011).\nEl Fons Català denuncia les agressions que diversos partidaris de les forces oficialistes haitianes han comès contra la contrapart local SKDK (Nota informativa. Maig 2011)


XVI Trobada de MiniHandbol “Torneig La Mútua” a Granollers - Federació Catalana d'Handbol\nXVI Trobada de MiniHandbol “Torneig La Mútua” a Granollers\nEl diumenge, 18 de març, el BM Granollers organitza la XVI Trobada de MiniHandbol “Torneig La Mútua”, que tindrà lloc al Palau d’Esports de Granollers, i les seves pistes annexes i exteriors, al Tub i Can Bassa.\nLa torbada està dirigida a equips de les categories Prebenjamí (nascuts/des els anys 2010, 2011 i 2012), Benjamí masculí i Benjamí femení (nascuts/des els anys 2008 i 2009) i Aleví masculí i Aleví femení (nascuts/des els anys 2006 i 2007). Aquí pots consultar la Normativa de la Trobada.\nLa inscripció és gratuïta i es pot realitzar fins el 10 de març, tot i que un cop cobert el màxim d’equips de les diferents categories, ja no s’acceptaran més inscripcions encara que sigui dins del termini establert.\nSi et vols participa a la trobada omple el full d’inscripció d’equips i el full d’inscripció de jugadors/res i fes-los arribar per correu electrònic a jordi@bmgranollers.cat.\nEl dia de la trobada hi haurà una Oficina d’Informació al Palau d’Esports que és on us podreu adreçar per obtenir tota la documentació referent a la diada i durant tot el dia, el Bar del mateix Palau d’Esports estarà obert amb un servei complet d’entrepans i begudes.


El fotògraf Paco Elvira, trobat mort al Garraf de Catalunya – Lo Campus diari\nEl fotògraf català Paco Elvira, de 64 anys, ha estat trobat mort al Garraf ahir dilluns de Pasqua. La família n’havia denunciat la desaparició dissabte. Elvira preparava un reportatge quan, per causes que es desconeixen, va caure per un penya-segat a la roca de la Falconera, a les costes del Garraf. El cos l’han trobat ahir al matí els mossos d’esquadra.\nElvira era considerat un dels grans fotoperiodistes del nostre país. Col·laborador habitual dels suplements dominicals de la Vanguardia i del Periódico, era professor de fotoperiodisme a la Facultat de Periodisme de la Universitat Autònoma de Barcelona i de gèneres i edició fotogràfica a la Universitat Pompeu Fabra, on justament avui hi havia previst l’examen de l’assignatura. També feia classes a l’escola de fotografia IDEP de Barcelona.\nHa estat editor gràfic del diari Rècord i de la revista Públic. La publicació Photography Year Book ha pubilcat en dues ocasions fotografies seves entre les millors de l’any. Al llarg de la seva carrera havia estat guardonat amb un premi Fotopress i també el Pica d’Estats. Entre els seus treballs més emblemàtics, destaquen els viatges que va fer al Nord d’Irlanda per a retratar el conflicte i les seves imatges com a enviat especial a la guerra dels Balcans, a més de llargues estades a Afganistan, Cuba, Argentina, Mèxic, Zanzíbar, Camerun, entre d’altres llocs.♦\nfotografia de Paco Elvira ©


Casal Popular el Rostoll: de desembre 2013\nEl Rostoll entrega la panera a la guanyadora\nCom ja ve sent costum de cada any, el Casal Popular El Rostoll ha sortejat una panera de Nadal amb productes de la terra i de proximitat. La cistella fou entregada el dia 24 de desembre a la guanyadora, Maria Alba Clos, veïna de Tàrrega que havia comprat el número 246. El número premiat havia de correspondre als tres últims dígits del primer premi de la Loteria estatal.\nLa panera contenia diversos productes de les nostres comarques ponentines com ratafia (d'elaboració pròpia del Casal), neules del gat del rosal, vanos i albades de Tàrrega, mel, torrons diversos i xocolata a la pedra d'Agramunt, vi blanc, negre i cava de l'Olivera de Vallbona, un pernil d'espatlla, formatge de cabra, embotits diversos, una garrafa de 5 litres d’oli d’oliva de Nalec, olives arbequines, un CD d'en Xavier Mayora, un DVD, una samarreta del Casal i la senalla, entre d'altres productes.\nSalut i bon any 2014!\nPublicat per El Rostoll a 14:18 Cap comentari:\nAl Casal, el Nadal és diferent\nJa som en dates nadalenques i un any més des del Casal Popular el Rostoll volem aprofitar-ho per denunciar la societat de consum i per recordar que és aquest sistema fonamentat en el creixement il·limitat i en el "comprar, llençar, comprar" el que ens porta crisis cícliques com la que estem vivint, que tenen unes conseqüències desastroses les quals sempre acabem pagant els més febles. Des del casal apostem per un consum responsable amb el medi ambient, amb les persones i que repercuteixi en el nostre territori.\nD'altra banda, també apostem per conservar les tradicions catalanes davant l'aparició de noves "costums" importades ja sigui de l'estat veí o de l'altra banda de l'oceà, amb l'únic objectiu d'incitar-nos a comprar i consumir.\nCom cada any, per sant Esteve, el casal organitza un cinefòrum i un caga Tió d'intercanvi. Aquest any el documental és "La doctrina del shock". Aquesta és una pel·lícula documental estrenada en 2009, basada en el llibre homònim de Naomi Klein, dirigida por Michael Winterbottom y Matt Whitecross. És una investigació sobre el capitalisme del desastre, basada en el plantejament de Naomi Klein de que el capitalisme neoliberal s'alimenta dels desastres naturals, de la guerra i el terror per establir el seu domini. El documental començarà a les 18:00 h al segon pis del casal.\nPosteriorment, a les 19:30 h, es cagarà el Tió solidari i d'intercanvi. Per participar-hi, sols cal que portis qualsevol objecte que ja no utilitzis i que creguis que pot ser útil a algú altre.\nPublicat per El Rostoll a 13:15 Cap comentari:\nI Nit Ska al Casal\nDesprés de la primera nit de jocs organitzada el passat 6 de desembre, el proper dissabte 21 de desembre el Casal celebrarà la ""I Nit Ska al Casal", una nova activitat lúdica nocturna.\nLa festa començarà a partir de les 23:00 h amb l'actuació del punxadiscs Koli, bateria de la banda ska targarina "The Targarians". A més a més, durant la festa podreu provar un parell de còctels i mojitos.\nPublicat per oro a 18:52 Cap comentari:\nNit de jocs al Casal\nEl Casal estrenarà aquest divendres una nova activitat periòdica on podràs jugar a diferents jocs de taula, jocs de rol, jocs d'estratègia, etc. L'activitat que es celebrarà cada primer divendres de mes, començarà aquest divendres 6 de desembre de les 21:00 h del vespre fins la 1:00 h. La resta de divendres informarem de l'activitat o possibles canvis a través de l'esdeveniment al nostre facebook i twitter.\nInicialment es podran jugar a jocs com el Catan, Carcassone, 7 wonders, Aventurers al Tren, Puerto Rico, Jungle Speed, Formula D, entre d'altres. A més a més, si ets aficiona't als jocs de taula, pots portar el teu joc o bé proposar altres jocs.\nPublicat per El Rostoll a 18:34 Cap comentari:\nTàrrega presenta la campanya "Independència per canviar-ho tot”\nEl passat divendres 29 de novembre, es presentà a Tàrrega la campanya “Independència per canviar-ho tot”. L'acte, on assistiren una trentena de persones, fou una trobada-debat en la que participaren membres de l'assemblea local de la campanya, un membre de la secció sindical de la CGT de Tàrrega, una representant local de la plataforma que defensa activament el dret a un habitatge digne, i un membre del col·lectiu targarí per l'alliberament LGTBI De Trascantó.\nEn primer lloc, varen intervenir dos membres de l'assemblea local de la campanya, que feren una petita introducció a la crisi sistèmica actual i el paper que juguen les elits de les institucions europees, espanyoles i finalment les catalanes en aquesta. La seva intervenció finalitzà amb una breu explicació de la campanya i els principals objectius que pretén assolir.\nDesprés, el membre de la secció sindical de la CGT ens llegí un fragment del discurs del sindicalista Salvador Seguí, conegut com el “Noi del sucre”. Aquest ens alertà de la vigència d'aquest i del cert paral·lelisme amb l'actualitat alhora de voler promoure el procés independentista capitalitzat per la burgesia, on normalment, aquests processos han acabat sempre en un no res, produint entre la gent, que s’ho havia cregut, una dura decepció.\nEn tercer lloc, va intervenir la representant local de la plataforma que defensa activament el dret a un habitatge digne. La seva intervenció començà amb una crítica de la situació actual dels habitatges buits i dels desnonaments tant a Tàrrega com a Catalunya. Just després, ens exposà les principals reivindicacions de la PAH i les línies d'actuació de la plataforma per aconseguir-les, primer de forma més local (ajuntaments) per després arribar a implantar-les al parlament.\nEn últim lloc, el membre De Transcantó va relatar els avenços legals aconseguits fins el moment per les plataformes LGTBI, però va posar èmfasi que cal treballar molt encara per arribar a la plena normalització, tant legal com social. Finalment, va fer una crítica als moviments de gais i lesbianes, coneguts com a “Pride”, encarregats de l'organització del dia de l'alliberament gai a les grans ciutats, ja que donen una imatge equivocada del col·lectiu.\nL'acte va acabar en un intens debat entre tots els assistents i els ponents.\nFinalment, els membres de l'assembla local us volem animar a participar a la resta dels actes que anirem organitzant, i en el següent enllaç us adjuntem el manifest de la campanya: A Ponent i Pirineus: Independència per canviar-ho tot.\nPublicat per El Rostoll a 23:18 Cap comentari:\nTàrrega presenta la campanya "Independència per ca...


La Llagosta, municipi amb tolerància zero respecte al maltractament a les dones | Ràdio la Llagosta\n➡ El Ple de l’Ajuntament de la Llagosta va aprovar ahir, durant la celebració del ple ordinari de novembre, sumar-se a la campanya Municipis contra el maltractament i declarar la Llagosta com a municipi amb tolerància zero respecte al maltractament a les dones.\n➡ La Colla Gegantera de la Llagosta organitzarà aquest diumenge una nova edició de la Zumba Gegant. L’acte es farà a partir de les 9.30 h a la plaça de la Sardana.\n➡ El Centre Cultural acollirà aquest diumenge, 28 de novembre, a les sis de la tarda, l’espectacle familiar Ma, Me, Mi… Mozart, una producció de l’Auditori de Barcelona.\n➡ Aquest diumenge tindrà lloc la darrera activitat de la Setmana Europea de la Prevenció de Residus a la Llagosta. Es tracta d’un taller on es faran servir envasos i material reciclable per construir un hotel d’insectes.\n➡ De l’agenda esportiva del cap de setmanda destacarem la Concordia, que tornarà a competir després d’una setmana de descans competitiva. L’equip de la nostra localitat visitarà la pista del Ripollet.\nArticle anteriorDansa contemporània contra la violència masclista\nProper articleSabanza: "L'administració es queda curta" davant la violència masclista\nEscolta en directe el Ple de les ordenances a les 19 h


A BEAD, SCCL treballem contínuament per la qualitat del nostre servei, com a part fonamental de la nostra política i estratègia per aconseguir la satisfacció total dels nostres clients basant-nos en el compliment dels processos de treball establerts per la prestació de serveis d’assistència domiciliaria per a gent gran, discapacitats, malats i famílies.\nLa naturalesa d'aquesta filosofia enllaça amb un grup humà i una estratègia de negoci enfocats en aquesta qualitat, i amb una actualització i adaptació dels processos a nous equips, tecnologies i tendències de mercat.\nPerquè així sigui considerem fonamental que aquest compromís per la qualitat sigui apèndix d'uns objectius clars i ben definits, per donar el millor servei i una ràpida i eficaç resposta a les diferents parts interessades.\nComunicació continua amb l’usuari del SAD, fent un seguiment individualitzat del cas, amb una ràpida i eficaç solució al servei, en cas d’urgències.\nEscolta activa tant a l’usuari, com al treballador/a de tots els suggeriments proposats, per així poder millorar la qualitat i eficàcia en els serveis.\nConsideració i assumpció de les indicacions i suggeriments fets pels dels clients, sempre que sigui viable.\nMillora contínua de l'eficàcia dels processos per adaptar-los a la realitat que envolta a l'organització, amb referència a la màxima satisfacció del client.\nMantenir i millorar el Sistema, aconseguint amb això l'augment de la satisfacció del nostre client, intern i extern.\nTanmateix la Direcció, es compromet a difondre aquesta Política, a fi de fer-los partícips en la consecució d'aquests fins.


Pràctiques en empreses / institucions 3,00 140,00 143,00\nTotal 12,00 163,00 175\nTambé s'avaluarà a partir de les tutories amb el tutor professional i el mateix estudiant, per constatar l'evolució i l'aprofitament de l'estada.\nRealització de la memòria de pràctiques. Presentació de la memòria de pràctiques amb la justificació dels aprenentatges i les competències assolides. Aquesta memòria constarà de dues parts:\nLa memòria tindrà els annexos que es cregui oportú en relació a la recerca desenvolupada.\nPresentació de la memòria de pràctiques davant d'una comissió avaluadora. Presentació per escrit i oralment de les pràctiques de recerca davant una comissió avaluadora. S'avaluarà tant el contingut del document escrit com l'exposició oral.\n- El compliment de l'estada de recerca, avaluat a través de l'acord de pràcticum, els informes d'avaluació tant del tutor professional com del propi alumne i de les tutories de seguiment. Equival al 60% de la nota final.\n- L'elaboració i presentació de la memòria de recerca. Equival a un 40% de la nota final.\nPer superar l'assignatura, cal haver aprovat cada una d'aquestes dues parts per separat.\nLes pràctiques en el MIJS tenen un valor de 6 ECTS equivalent a 150 hores. Aquestes pràctiques s’han realitzar al llarg del trimestre comprès entre gener – març. La intensitat i dedicació dependrà en cada cas de la plaça de pràctiques i de les possibilitats de l’estudiant. A títol orientatiu suggerim alguns models clars:


Jornades > JPO Professors Secundària > JPO per a Professors de Secundària 2008/09\nSou a:UdG › Jornades › JPO Professors Secundària › JPO per a Professors de Secundària 2008/09\nUna de les prioritats de la UdG, manifestades al seu Pla Estratègic 2008-13, és la d’enfortir les relacions amb els centres, professors i estudiants de secundària. És per aquest motiu que creiem convenient organitzar una jornada de portes obertes dirigida específicament al professorat de secundària, per tal d’establir, sistematitzar i fer permanents la seva relació amb la universitat.\nEn aquesta jornada es tracta no només de donar a conèixer l’oferta d’estudis de la UdG, sinó també que aquests professors sàpiguen de primera mà quines accions s’estan duent a terme a la universitat pel que fa a l’adaptació dels estudis a l’espai europeu d’educació superior, donant a conèixer els aspectes més innovadors de la docència i la metodologia que s’utilitza. També voldríem que coneguessin l'anomenat Arc de Recerca UdG, quines són les principals línies de recerca que s'hi desenvolupen, i quins són els principals resultats de la investigació, la transferència del coneixement i la innovació. Ens agradaria finalment presentar-los el projecte (millor dit, la realitat) del Parc Científic i Tecnològic.\nLa intenció de la Universitat de Girona és doncs la d’organitzar una trobada anual per donar a conèixer a la comunitat docent de secundària les novetats de la UdG i així fomentar la vinculació entre la UdG i l’ensenyament preuniversitari.\nPer a la primera edició, s'han previst tres dates diferents a escollir:\n(Inscripcions: ICE / trobareu el formulari d’inscripció a les adreces següents)\n1a. sessió: dimecres, 10 de desembre http://www2.udg.edu/tabid/6126/Default.aspx?ID=455\n2a. sessió: dimecres, 17 de desembre http://www2.udg.edu/tabid/6126/Default.aspx?ID=456\n3a. sessió: dimecres, 14 de gener http://www2.udg.edu/tabid/6126/Default.aspx?ID=458\nLLoc: Parc Científic i Tecnològic - Auditori ( Edifici Jaume Casademont, C/ Pic de Peguera, 15 - La Creueta).\n15,45-16: Benvinguda i entrega de documentació. Presentació de la jornada a càrrec de la Sra. Anna Maria Geli, Rectora de la Universitat\n16-16,45: Conferència: Curs 2009-2010: els nous graus de la UdG adaptats a Europa\nPonents: Josepa Bru, vicerectora de Política Acadèmica i, Miquel Duran,\nvicerector de Política Científica i Planificació Estratègica\n16,45-17,15: Debat / torn de preguntes\n17,15-18: Visita guiada al Parc Científic i Tecnològic. Refrigeri


Cada volta son més es Cicloturistes que s'apropen a les nostres terres amb aquest mitja de transport i de filosofia de viatge. Molts, la majoria es dissenyen els seus propis recorreguts, segurament amb l'ajuda de les motes ferramentes de GPS, webs, etc.. que trobem a la xarxa. Avui, han fet nit a l'alberg aquest dos viatgers,...\nNits de viatge a La Parreta\nQui millor que un amic, ens ajuda, ens informa i ens fa viure de primera ma aquell viatge que ha fet?\nQui millor per a recomanar visites, per a dir-nos allò que no ens podem perdre, així com allò que no cal visitar?\nAmb aquesta activitat, Viatges a La Parreta, esperem passar algunes nits d’aquest estiu, amb la companyia de tots aquells que vulguen i amb l’exposició sempre propera i des de l’experiència que ens transmetran cadascun dels “viatgers convidats” Si el temps o permet o farem al carrer, i si no es així a les sales de l’alberg…\nTal i com es vagen tancant dates us anirem informant.. Ah!! i si ens vols contar un dels teus viatges, no ho dubtes, estarem encantats de viure el teu viatge.\nLa primera data que tenim es el dissabte 21 de juny, “Expedició al cim del Mont Blanc” Un viatge que 4 vilafranquins van dur a terme fa uns anys, i que podrem gaudir de la mà de Jesús Garcia.\nOferta cap de setmana 775 minuts d’esports, 27- 28 i 29 de juny\nCap de setmana dedicat als esports, on hi hauran des d'activitats d'aigua a la piscina municipal, senderisme, escalada, trial o ciclisme.. L'alberg es suma a aquesta festa de l'esport i us ofereix una nit gratuïta si reserveu dos nits durant aquest cap de setmana.\nJa estan ací les colònies d'estiu a La Parreta. L'empresa Món d'animació serà l'encarregada d'oferir-vos tres setmanes d'activitats ben divertides. Darrera setmana de juny, del 23 al 29 .. Mistery Week .. "Una colònia d'anglès per a aprendre jugant ..." Segona setmana de juliol, del 7 al 13.. Les 5 habilitats.. "Activitat física i diversió...